
ЕВРАЗИЯ ЭКОНОМИКАЛЫК КОМИССИЯСЫ

КЕҢЕШ
ЧЕЧИМ

	2026-жылдын «20» майы
	№ 66
	Астана шаары


Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу тартибине өзгөртүүлөрдү киргизүү жөнүндө
Евразия экономикалык бирлигинин алкагында техникалык жөнгө салуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 9 тиркеме) 4-пунктун ишке ашыруу максатында жана Жогорку Евразия экономикалык кеңешинин 2014-жылдын 23-декабрындагы № 98 чечими менен бекитилген Евразия экономикалык комиссиясынын Иш регламентинин №  1 тиркемесинин 40-пунктуна ылайык Евразия экономикалык комиссиясынын Кеңеши чечти:
1. Евразия экономикалык комиссиясынын Кеңешинин 2016-жылдын 18-октябрындагы № 161 чечими менен бекитилген Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу тартибине тиркемеге ылайык өзгөртүүлөр киргизилсин.

2. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

Евразия экономикалык комиссиясынын Кеңешинин мүчөлөрү:

	Армения Республикасынан
	Беларусь Республикасынан
	Казакстан Республикасынан
	Кыргыз
Республикасынан
	Россия
Федерациясынан

	М. Григорян
	Н. Петкевич
	С. Жумангарин
	Д. Амангельдиев
	А. Оверчук


	
	ТИРКЕМЕ
Евразия экономикалык комиссиясынын Кеңешинин 2026-жылдын 20-майындагы 
№ 66 чечимине


Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу тартибине киргизилүүчү
ӨЗГӨРТҮҮЛӨР
 Тартип төмөнкүдөй редакцияда баяндалсын:

«БЕКИТИЛДИ
Евразия экономикалык комиссиясынын Кеңешинин 2016-жылдын 
18-октябрындагы № 161 чечими менен
(Евразия экономикалык комиссиясынын Кеңешинин 2026-жылдын 20-майындагы 
№ 66 чечиминин редакциясында)
Ыктыярдуу негизде колдонуунун натыйжасында 

Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, 

ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу
ТАРТИБИ
1. Ушул Тартип Евразия экономикалык бирлигинин алкагында техникалык жөнгө салуу жөнүндө протоколдун (2014-жылдын 29-майындагы Евразия экономикалык бирлиги жөнүндө келишимге № 9 тиркеме) 4-пунктуна ылайык иштелип чыккан жана Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле техникалык регламенттин талаптарын колдонуу жана аткаруу жана техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын тизмектерин (мындан ары – стандарттардын тизмектери) иштеп чыгуу жана кабыл алуу эрежелерин, ошондой эле аларга өзгөртүүлөрдү киргизүү тартибин аныктайт.

2. Эл аралык жана региондук стандарттар Евразия экономикалык бирлигине мүчө мамлекеттердин (мындан ары тиешелүүлүгүнө жараша – мүчө мамлекеттер, Бирлик) мамлекеттер аралык же улуттук (мамлекеттик) стандарттары катары кабыл алынгандан кийин стандарттар тизмегине киргизилет.

3. Стандарттар тизмегинин долбоорлорун иштеп чыгуу техникалык регламенттин долбоорунун биринчи редакциясына документтердин топтомун даярдоонун алкагында Евразия экономикалык комиссиясы тарабынан бекитилген Техникалык регламенттерди иштеп чыгуу, кабыл алуу, өзгөртүү жана жокко чыгаруу тартибине (мындан ары тиешелүүлүгүнө жараша ‒ техникалык регламенттерди иштеп чыгуу тартиби, Комиссия) ылайык техникалык регламенттин долбоорун иштеп чыгуу үчүн түзүлгөн техникалык регламенттин долбоорун иштеп чыгуу үчүн түзүлгөн Бирликтин тиешелүү техникалык регламентинин долбоорун иштеп чыгуучу (мындан ары тиешелүү түрдө ‒ иштеп чыгуучу, техникалык регламент) тарабынан мүчө мамлекеттердин стандартташтыруу боюнча ыйгарым укуктуу органдары жана жумушчу тобу (мындан ары ‒ жумушчу топ) менен бирдикте ишке ашырылат.
Ушул Тартипти колдонуу максатында иштеп чыгуучу деп мүчө мамлекеттин техникалык регламенттердин долбоорлорун иштеп чыгууга жооптуу мамлекеттик бийлик органы түшүнүлөт.

4. Стандарттардын тизмектеринин долбоорлорун иштеп чыгуу техникалык регламенттин долбоорунун тийиштүү түзүмдүк элементтери үчүн төмөнкүдөй артыкчылыктарды эске алуу аркалуу аларга стандарттарды киргизүү жолу менен № 1 тиркемеге ылайык формалар боюнча ишке ашырылат:

а) эл аралык стандарттардын негизинде иштелип чыккан жана тиешелүү эл аралык стандарттарга окшош мамлекеттер аралык стандарттар;

б) эл аралык стандарттардын негизинде иштелип чыккан жана тиешелүү эл аралык стандарттарга карата модификацияланган мамлекеттер аралык стандарттар;

в) эл аралык стандарттардын негизинде иштелип чыккан жана тиешелүү эл аралык стандарттарга эквиваленттүү эмес мамлекеттер аралык стандарттар;

г) региондук стандарттардын негизинде иштелип чыккан жана тиешелүү региондук стандарттарга окшош мамлекеттер аралык стандарттар;

д) региондук стандарттардын негизинде иштелип чыккан жана тийиштүү региондук стандарттарга карата модификацияланган мамлекеттер аралык стандарттар;

е) региондук стандарттардын негизинде иштелип чыккан жана тийиштүү региондук стандарттарга эквиваленттүү эмес мамлекеттер аралык стандарттар;

ж) эл аралык жана (же) региондук стандарттардын негизинен тышкары иштелип чыккан мамлекеттер аралык стандарттар;

з) эл аралык стандарттардын негизинде иштелип чыккан жана тиешелүү эл аралык стандарттарга окшош мүчө мамлекеттердин улуттук (мамлекеттик) стандарттары;

и) эл аралык стандарттардын негизинде иштелип чыккан жана тиешелүү эл аралык стандарттарга карата модификацияланган мүчө мамлекеттердин улуттук (мамлекеттик) стандарттары;

к) эл аралык стандарттардын негизинде иштелип чыккан жана тиешелүү эл аралык стандарттарга эквиваленттүү эмес мүчө мамлекеттердин улуттук (мамлекеттик) стандарттары;

л) региондук стандарттардын негизинде иштелип чыккан жана тиешелүү региондук стандарттарга окшош мүчө мамлекеттердин улуттук (мамлекеттик) стандарттары;

м) региондук стандарттардын негизинде иштелип чыккан жана тийиштүү региондук стандарттарга карата модификацияланган мүчө мамлекеттердин улуттук (мамлекеттик) стандарттары;

н) региондук стандарттардын негизинде иштелип чыккан жана тийиштүү региондук стандарттарга эквиваленттүү эмес мүчө мамлекеттердин улуттук (мамлекеттик) стандарттары;

о) эл аралык жана (же) региондук стандарттардын негизинен тышкары мүчө мамлекеттердин улуттук (мамлекеттик) стандарттары.

5. Стандарттарды стандарттардын тизмектеринин долбоорлоруна киргизүүнүн артыкчылыгын аныктоодо ушул Тартиптин 4-пунктуна ылайык чоң артыкчылыкка ээ болгон стандарттар техникалык регламентти кабыл алуу максаттарына шайкеш келбеген учурлар өзгөчө учур болуп саналат (анын ичинде климаттык же географиялык факторлорго, технологиялык жана башка өзгөчөлүктөргө байланыштуу).

6. Ушул Тартиптин 4-пунктунун «а» ‒ «ж» пунктчаларында каралган мамлекеттер аралык стандарттар аларга бардык мүчө мамлекеттер кошулган шартта стандарттар тизмегинин долбоорлоруна киргизилет.

Изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде техникалык регламенттин талаптарын колдонуу жана аткаруу жана техникалык жөнгө салуу объекттеринин шайкештигин баалоону жүзөгө ашыруу үчүн зарыл болгон үлгүлөрдү тандап алуу эрежелерин камтыган, ушул Тартиптин 4-пунктунда көрсөтүлгөн мамлекеттер аралык стандарттар жок болгон учурда көрсөтүлгөн мамлекеттер аралык стандарттар иштелип чыкканга чейин стандарттар тизмегинин тиешелүү долбооруна мүчө мамлекеттердин улуттук (мамлекеттик) стандарттары же изилдөөлөрдүн (сыноолордун) жана өлчөөлөрдүн методикасы (ушул Тартиптин 11-пунктунда каралган талаптардын сакталышын эске алуу менен) аларды колдонуунун конкреттүү мөөнөтүн көрсөтүү менен киргизилет.

Стандарттар тизмегинин долбоорлоруна киргизилүүчү мамлекеттер аралык стандарттарда, мүчө мамлекеттердин улуттук (мамлекеттик) стандарттарында камтылган методдордон айырмаланган изилдөөлөрдүн (сыноолордун) жана өлчөөлөрдүн методдорун камтыган изилдөөлөрдүн (сыноолордун) жана өлчөөлөрдүн методикасы стандарттардын тизмектеринин долбоорлоруна алардын негизинде мамлекеттер аралык стандарттар иштелип чыкканга чейин (ушул Тартиптин 11-пунктунда каралган талаптардын сакталышын эске алуу менен) аларды колдонуунун конкреттүү мөөнөтүн көрсөтүү менен киргизилиши мүмкүн.

Ыктыярдуу негизде колдонуунун натыйжасында изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде техникалык регламенттин талаптарын колдонуу жана аткаруу жана техникалык жөнгө салуу объекттеринин ушул техникалык регламентке шайкештигин баалоону ишке ашыруу үчүн зарыл болгон үлгүлөрдү тандап алуу эрежелерин камтыган техникалык регламенттин жана мамлекеттер аралык стандарттардын талаптарын сактоо камсыздала турган изилдөөлөрдүн (сыноолордун) жана өлчөөлөрдүн стандарттарынын тизмегинин долбооруна киргизилген учурда иштеп чыгуучу тарабынан мамлекеттер аралык стандарттарды алардын негизинде иштеп чыгуу боюнча иштерди мамлекеттер аралык стандарттарды иштеп чыгуу (өзгөртүүлөрдү киргизүү, кайра кароо) боюнча программага (мындан ары – мамлекеттер аралык стандарттарды иштеп чыгуу боюнча программа) киргизүү демилгеленет.

Изилдөөлөрдүн (сыноолордун) жана өлчөөлөрдүн методикасына жетүү мүмкүндүгүн берүү ушул Тартиптин 21-пунктуна ылайык жүзөгө ашырылат.

Ушул пункттун биринчи абзацынын жоболору ушул Тартип күчүнө кирген датага чейин, ушул Тартиптин 22 ‒ 36-пункттарына ылайык аларга өзгөртүүлөр киргизилгенге чейин бекитилген стандарттар тизмегине карата колдонулбайт.

7. Стандарттардын тизмектеринин долбоорлоруна киргизилген мүчө мамлекеттердин улуттук (мамлекеттик) стандарттары же изилдөөлөрдүн (сыноолордун) жана өлчөөлөрдүн методикасы тиешелүү мамлекеттер аралык стандарттардын стандарттар тизмегине киргизилгенге чейин колдонулат.

8. Стандарттардын тизмектеринин долбоорлорун иштеп чыгууда иштеп чыгуучу: 

а) техникалык регламенттин талаптарына талдоо жүргүзөт жана техникалык регламенттин техникалык жөнгө салуу объекттеринин (объекттердин топторунун) тизмегин, ошондой эле техникалык регламенттин техникалык жөнгө салуусунун ар бир объектисине (объекттер тобуна) карата техникалык регламент менен белгиленүүчү талаптардын тизмегин түзөт;

б) ушул Тартиптин 4-пунктунда көрсөтүлгөн артыкчылыктарды эске алуу менен техникалык регламенттин талаптарын сактоону колдонуунун натыйжасында камсыз кылуу мүмкүнчүлүгүн аныктоо жана техникалык регламенттин техникалык жөнгө салуу объекттеринин шайкештигин баалоону ишке ашырууда изилдөөлөрдү (сыноолорду) жүргүзүү үчүн стандарттарга талдоо жүргүзөт;

в) техникалык регламенттин техникалык жөнгө салуу объекттери үчүн стандарттарды аныктайт, аларды ыктыярдуу негизде колдонуунун натыйжасында техникалык регламенттин талаптарын сактоо камсыз кылынышы мүмкүн;

г) алар техникалык регламенттин талаптарын колдонуу жана аткаруу жана ушул Тартиптин 4-пунктунда көрсөтүлгөн артыкчылыктарды эске алуу менен техникалык жөнгө салуу объекттеринин шайкештигин баалоону ишке ашыруу үчүн колдонулушу мүмкүн болгон техникалык регламенттин техникалык жөнгө салуу объектилери үчүн изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандап алуу эрежелерин камтыган стандарттарды аныктайт;

д) ушул пункттун «г» пунктчасында каралган мамлекеттер аралык стандарттар жок болгон учурда техникалык регламенттин техникалык жөнгө салуу объектилерин техникалык регламенттин талаптарын колдонуу жана аткаруу жана техникалык регламенттин техникалык жөнгө салуу объекттеринин шайкештигин баалоону ишке ашыруу үчүн колдонулушу мүмкүн болгон мүчө мамлекеттердин улуттук (мамлекеттик) стандарттары жана (же) изилдөөлөрдүн (сыноолордун) жана өлчөөлөрдүн методикалары аныктайт. 
9. Ушул Тартиптин 4-пунктунда көрсөтүлгөн стандарттар төмөнкү шарттар сакталган учурда стандарттар тизмегинин долбоорлоруна киргизилет:

а) техникалык регламенттин тиешелүү талаптарын сактоо бир же бир нече стандарттарды (стандарттын бөлүмдөрүн, пункттарын, пунктчаларын) колдонуу жолу менен камсыз кылуу.

Эгерде техникалык регламенттин тийиштүү талаптарын сактоо мамлекеттер аралык стандарттар (алардын бөлүмдөрү, пункттары, пунктчалары) менен камсыз кылынса, мүчө мамлекеттердин улуттук (мамлекеттик) стандарттары стандарттар тизмегинин долбоорлоруна киргизилбейт.

Ушул Тартиптин 4-пунктунун «а» ‒ «ж» пунктчаларында каралган мамлекеттер аралык стандарттар жок болгон учурда мүчө мамлекеттердин улуттук (мамлекеттик) стандарттарынан мүчө мамлекеттердин стандартташтыруу боюнча ыйгарым укуктуу органдары жана техникалык регламенттин долбоорун иштеп чыгууга катышуучу мүчө мамлекеттердин органдары менен макулдашуу боюнча ушул Тартиптин 4-пунктунун «з» ‒ «о» пунктчаларында көрсөтүлгөн артыкчылыктарды эске алуу менен ар бир мүчө мамлекеттен (бар болсо) техникалык регламентти кабыл алуунун максаттарына эң ылайыктуу болгон бирден улуттук (мамлекеттик) стандарт аныкталат.
Стандарттар тизмеги бекитилгенден кийин ага киргизилген мүчө мамлекеттердин улуттук (мамлекеттик) стандарттарына өзгөртүүлөрдү киргизүү жөнүндө маалымат ушул мүчө мамлекеттердин стандартташтыруу боюнча ыйгарым укуктуу органдары тарабынан башка мүчө мамлекеттердин стандартташтыруу боюнча ыйгарым укуктуу органдарына жана техникалык регламенттин долбоорун иштеп чыгууга катышкан мүчө мамлекеттердин органдарына жиберилет;

б) техникалык регламенттин талаптарын колдонууну жана аткарууну изилдөөлөрдүн (сыноолордун) жана өлчөөлөрдүн эрежелери жана методдору, анын ичинде үлгүлөрдү тандап алуу эрежелери менен камсыз кылуу;

в) аларды колдонуунун натыйжасында техникалык регламенттин талаптарын сактоону камсыз кылуу жана техникалык регламенттин техникалык жөнгө салуу объекттеринин шайкештигин баалоону ишке ашыруу мүмкүнчүлүгүн аныктоо үчүн колдонуу чөйрөсү техникалык регламенттин техникалык жөнгө салуу объекттерине жайылтылган стандарттарга талдоо жүргүзүү;

г) аны колдонуунун натыйжасында техникалык регламенттин талаптарын сактоо камсыз кылына турган стандарттын талаптарын аткарууну изилдөө (сыноо) жана өлчөө методдору, анын ичинде үлгүлөрдү тандап алуу эрежелери менен камсыз кылуу.

10. Изилдөөлөрдүн (сыноолордун) жана өлчөөлөрдүн эрежелерин жана методдорун камтыган стандарттар, анын ичинде техникалык регламенттин талаптарын колдонуу жана аткаруу жана техникалык регламенттин техникалык жөнгө салуу объекттеринин шайкештигин баалоону ишке ашыруу үчүн зарыл болгон үлгүлөрдү тандап алуу эрежелери төмөнкү талаптар сакталганда ушул Тартиптин 9-пунктуна ылайык стандарттар тизмегинин долбооруна киргизилет:
а) стандарттар техникалык регламенттин талаптарын колдонууну жана аткарууну, ошондой эле техникалык регламенттин техникалык жөнгө салуу объекттеринин анда белгиленген талаптарга ылайыктуулугун баалоону ишке ашырууну камсыз кылууга тийиш;

б) эгерде бул техникалык регламенттин талаптарын колдонуу жана аткаруу жана техникалык регламенттин техникалык жөнгө салуу объекттеринин шайкештигин баалоону жүзөгө ашыруу үчүн талап кылынса стандарттарда камтылган изилдөөлөрдүн (сыноолордун) жана өлчөөлөрдүн методдору натыйжалардын зарыл болгон ишенимдүүлүгүн жана өлчөөлөрдүн тактыгын камсыз кылышы керек (табуунун чеги (изилдөөлөрдүн (сыноолордун) жана өлчөөлөрдүн сапаттык методдору үчүн) жана сандык аныктоонун чеги (изилдөөлөрдүн (сыноолордун) жана өлчөөлөрдүн сандык методдору үчүн) белгиленген көрсөткүчтү (мүнөздөмөнү) зарыл тактык менен аныктоону камсыз кылышы керек).

11. Изилдөөлөрдүн (сыноолордун) жана өлчөөлөрдүн методикасы тиешелүү мамлекеттер аралык стандарттар жана мүчө мамлекеттердин улуттук (мамлекеттик) стандарттары жок болгон учурда же алар мындай мамлекеттер аралык стандарттарда, улуттук (мамлекеттик) стандарттарда камтылган методдордон айырмаланган изилдөөлөрдүн (сыноолордун) жана өлчөөлөрдүн методдорун камтыса жана изилдөөлөрдүн (сыноолордун) жана өлчөөлөрдүн натыйжаларынын кайра жаралуусун жана салыштырмалуулугун камсыз кылуучу төмөнкү талаптарды сактоо менен алар менен бирге болсо стандарттар тизмегинин долбооруна киргизилет:
а) изилдөөлөрдүн (сыноолордун) жана өлчөөлөрдүн методикалары мүчө мамлекеттердин биринин мыйзамдарына ылайык аттестацияланган (валидацияланган) жана бекитилген болсо, өлчөө методикалары (усулдары) жөнүндө маалыматтар мүчө мамлекеттердин өлчөөлөрдүн бирдейлигин камсыз кылуу боюнча маалыматтык фонддоруна (реестрлерине, каталогдоруна) киргизилген болсо;

б) изилдөөлөрдүн (сыноолордун) жана өлчөөлөрдүн методикасы техникалык регламенттин талаптарын колдонууну жана аткарууну, ошондой эле техникалык регламенттин техникалык жөнгө салуу объекттеринин анда белгиленген талаптарга шайкештигин баалоону ишке ашырууну камсыз кыла турган болсо;

в) долбоорго киргизилген изилдөөлөрдүн (сыноолордун) жана өлчөөлөрдүн методикаларынын стандарттар тизмегинин колдонулушу өлчөөлөрдүн натыйжаларынын зарыл ишенимдүүлүгүн жана тактыгын камсыз турган болсо (табуу чеги (изилдөөлөрдүн (сыноолордун) жана өлчөөлөрдүн сапаттык методдору үчүн) жана сандык аныктоо чеги (изилдөөлөрдүн (сыноолордун) жана өлчөөлөрдүн сандык методдору үчүн) белгиленген көрсөткүчтү (мүнөздөмөнү) зарыл тактык менен аныктоону камсыз кылышы керек);

г) Бирликтин расмий сайтында изилдөөлөрдүн (сыноолордун) жана өлчөөлөрдүн методикасына аннотациялар жарыяланган болсо, алар төмөнкү маалыматтарды камтый турган болсо: 

методиканы белгиленишин; 

методиканын аталышын; 

методиканы аттестациялоо жөнүндө маалыматты (зарыл болсо); 

колдонулган метод жана (же) анын принциби (мүнөздөмөсү) жөнүндө маалыматтарды; 

методиканын метрологиялык мүнөздөмөлөрү жөнүндө маалыматты (бар болсо);

колдонулуучу эритмелер, реактивдер, приборлор, өлчөө каражаттары жана (же) жабдуулар (бар болсо) жөнүндө маалымдарды; 

методиканы иштеп чыгуучу жөнүндө маалымдарды (телефон номерин, почта дарегин, электрондук почтанын дарегин, уюмдун жайгашкан жеринин дарегин); 

операторлордун квалификациясына карата өзгөчө талаптар жөнүндө маалымдарды (бар болсо); 

изилдөөлөрдү (сыноолорду) жана өлчөөлөрдү жүргүзүүнүн атайын шарттары жөнүндө маалымдарды (бар болсо).

12. Стандарттар тизмегинин долбоорун (стандарттар тизмегине өзгөртүүлөрдүн долбоорун) иштеп чыгуу, макулдашуу жана кароо этабында изилдөө (сыноо) жана өлчөө методикасынын укук ээлери болуп саналган юридикалык жактар резидент болуп саналган мүчө мамлекеттин стандартташтыруу боюнча ыйгарым укуктуу органына мындай методикалардын тексттерин андан ары кароо жана аларды стандарттар тизмегинин долбооруна (стандарттар тизмегине өзгөртүүлөрдүн долбооруна) киргизүү жөнүндө чечим кабыл алуу максатында акысыз негизде орус тилиндеги тексттерди беришет.

Изилдөөлөрдүн (сыноолордун) жана өлчөөлөрдүн тиешелүү методикасын бекиткен мүчө мамлекеттин стандартташтыруу боюнча ыйгарым укуктуу органы, ал ыйгарым укук берген уюм же мүчө мамлекеттин ыйгарым укуктуу органы иштеп чыгуучуга аны иштеп чыгуу, макулдашуу жана кароо этаптарында стандарттар тизмегинин долбооруна (стандарттар тизмегине өзгөртүүлөрдүн долбооруна) киргизүү үчүн сунуш кылынган мындай методикалардын тексттерин акысыз негизде беришет. 

13. Техникалык регламентке өзгөртүүлөрдү киргизүү менен байланышкан стандарттар тизмегинин долбоорлорун жана стандарттар тизмегине өзгөртүүлөрдүн долбоорлорун иштеп чыгууну каржылоо, анын ичинде метрологиялык экспертиза жүргүзүү иштеп чыгуучу тарабынан жүзөгө ашырылат.

Стандарттар тизмегине өзгөртүүлөрдүн долбоорлорун иштеп чыгууну, анын ичинде аларга метрологиялык экспертиза жүргүзүүнү каржылоо ушул Тартиптин 27-пунктунда көрсөтүлгөн өзгөртүүлөрдүн долбоорун иштеп чыгуучу тарабынан жүзөгө ашырылат.

14. Мүчө мамлекеттердин стандартташтыруу боюнча ыйгарым укуктуу органдарынын пикирин эске алуу менен стандарттар тизмегинин долбоорлорун иштеп чыгуу аяктагандан кийин иштеп чыгуучу аларды техникалык регламенттин долбоорунун биринчи редакциясы жана техникалык регламенттерди иштеп чыгуу тартибинде каралган документтердин топтому менен катар Комиссияга жиберет.

15. Стандарттар тизмектеринин долбоорлорун иштеп чыгуу жана макулдашуу техникалык регламенттерди иштеп чыгуу тартибинде каралган жол-жоболорго ылайык жүзөгө ашырылат.

Мүчө мамлекеттерде мамлекеттик ички макулдашуунун жана жөнгө салуучу таасирди баалоонун натыйжалары боюнча жеткире иштелип чыккан стандарттар тизмегинин долбоорлору Техникалык жөнгө салуу, санитардык, ветеринардык жана фитосанитардык чараларды колдонуу боюнча консультативдик комитет (мындан ары ‒ Консультативдик комитет) тарабынан техникалык регламенттин долбоорун жана ага документтердин комплектисин кароонун алкагында техникалык регламенттерди иштеп чыгуу тартибине ылайык каралат.

16. Стандарттар тизмектеринин долбоорлорун Консультативдик комитет тарабынан кароонун жыйынтыгы боюнча аларды Комиссиянын Коллегиясынын кароосуна берүү мүмкүнчүлүгү жөнүндө ал протокол менен таризделе турган чечим кабыл алынат.

17. Стандарттар тизмектеринин долбоорлорун Консультативдик комитеттин кароосунун жыйынтыгы боюнча иштеп чыгуучу аларды толуктап иштеп чыгууну жүзөгө ашырат (зарыл болсо) жана аларды төмөнкү документтерди тиркөө менен Комиссияга берет:
а) стандарттар тизмеги жөнүндө Комиссиянын Коллегиясынын чечиминин долбоору; 

б) стандарттар тизмегинин долбоорлоруна түшүндүрмө кат; 

в) техникалык регламенттерди иштеп чыгуу тартибине ылайык ачык талкуулоонун натыйжалары боюнча пикирлердин кыскача баяндамасы;

г) техникалык регламенттин долбооруна жана стандарттар тизмектеринин долбоорлоруна метрологиялык экспертиза жүргүзүүнүн натыйжалары боюнча корутунду же техникалык регламенттерди иштеп чыгуу тартибине ылайык метрологиялык экспертиза талап кылынбагандыгы жөнүндө корутунду; 

д) техникалык регламенттерди иштеп чыгуу тартибине ылайык жөнгө салуучу таасирди баалоо жөнүндө корутунду.

18. Стандарттар тизмектеринин долбоорлоруна карата түшүндүрмө катта төмөндөгүлөр көрсөтүлөт: 

а) стандарттар тизмегинин долбоорлорун кабыл алуу үчүн укуктук негиз (Бирликтин укугуна кирген эл аралык келишимдин же Комиссиянын актысынын жобосу); 

б) стандарттар тизмегинин долбоорлорун иштеп чыгуунун максаттары;

в) стандарттар тизмегинин долбоорлорун, ошондой эле бул көйгөйлөрдү чечүүнүн башка ыкмаларын иштеп чыгууга багытталган көйгөйлөрдүн сыпаттамасы; 

г) стандарттардын жана стандарттар тизмектеринин долбоорлоруна киргизилген изилдөөлөрдүн (сыноолордун) жана өлчөөлөрдүн методикаларынын кыскача мүнөздөмөсү (анын ичинде аларга мүчө мамлекеттердин кошулуусу жөнүндө маалымат); 

д) стандарттар тизмектеринин долбоорлоруна киргизилген стандарттардын эл аралык жана региондук стандарттарга шайкештиги жөнүндө маалымат;

е) мүчө мамлекеттердин улуттук (мамлекеттик) стандарттарын жана изилдөөлөрдүн (сыноолордун) жана өлчөөлөрдүн методикаларын стандарттар тизмектеринин долбоорлоруна киргизүүнү негиздөө; 

ж) техникалык регламенттин талаптарын сактоону камсыз кылуучу жана изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандап алуу эрежелерин камтыган стандарттары жок техникалык регламенттин жоболору жана техникалык жөнгө салуу объекттери жөнүндө маалымат;

з) мамлекеттер аралык стандарттарды, анын ичинде мүчө мамлекеттердин улуттук (мамлекеттик) стандарттарын алмаштыруучу стандарттарды жана стандарттар тизмектеринин долбоорлоруна киргизилген изилдөөлөрдүн (сыноолордун) жана өлчөөлөрдүн методикаларын иштеп чыгуу боюнча сунуштар; 

и) стандарттар тизмегинин долбоорлорун иштеп чыгуу алардын кызыкчылыктарын коргоого багытталган жактардын чөйрөсү;

к) ишкердик жана башка иштин субъекттери, кызыкчылыктары козголо турган башка жактар үчүн белгиленүүчү чектөөлөр; 

л) ушул пункттун «в» пунктчасында көрсөтүлгөн көйгөйлөрдү чечүү механизми жана стандарттар тизмектеринин долбоорлорун иштеп чыгуунун максаттарына жетишүү (сунушталган жөнгө салуу менен чечилүүчү көйгөйлөрдүн ортосундагы өз ара байланышты сыпаттоо);

м) стандарттар тизмегин колдонуудан алынган экономикалык натыйжанын сыпаттамасын, стандарттар тизмегин колдонуу үчүн зарыл болгон Бирликтин бюджетинин каражаттарынын эсебинен чыгымдардын чоңдугун баалоону камтыган стандарттар тизмегинин долбоорлорунун финансылык-экономикалык негиздемеси; 

н) стандарттар тизмегинин долбоорлору жөнүндө башка маалыматтар.

19. Комиссия Комиссиянын Коллегиясынын кароосу үчүн № 2 тиркемеге ылайык тизмек боюнча документтердин топтомун даярдайт. 

20. Стандарттар тизмеги Комиссиянын Коллегиясы тарабынан техникалык регламент күчүнө кирген датага чейин 180 календардык күндөн кечиктирилбестен бекитилет.

21. Стандарттар тизмегине киргизилген улуттук (мамлекеттик) стандарттарды колдонуу мүмкүнчүлүгү (анын ичинде алардын тексттерине жеткиликтүүлүк) мүчө мамлекеттин стандартташтыруу боюнча ыйгарым укуктуу органы же ошол мүчө мамлекеттин мыйзамдарына ылайык ал ыйгарым укук берген уюм тарабынан камсыз кылынат.

Комиссия мүчө мамлекеттин стандартташтыруу боюнча ыйгарым укуктуу органы же ал ыйгарым укук берген уюм тарабынан Комиссияга берилген маалымдардын негизинде стандарттар тизмегине киргизилген улуттук (мамлекеттик) стандарттарды жарыялоо булактары жөнүндө маалыматтарды Бирликтин расмий сайтына жайгаштырууну жүзөгө ашырат. 

Изилдөөлөрдүн (сыноолордун) жана өлчөөлөрдүн методикаларын стандарттар тизмегине киргизүүдө колдонуу мүмкүнчүлүгү мүчө мамлекеттин мыйзамдарына ылайык камсыз кылынат. Стандарттар тизмегине киргизилген изилдөөлөрдүн (сыноолордун) жана өлчөөлөрдүн методикаларынын тексттери таанышуу үчүн Бирликтин расмий сайтына түшүрүлгөн коргоочу суу белгиси менен жайгаштырылууга тийиш. 

Изилдөөлөрдүн (сыноолордун) жана өлчөөлөрдүн методикасынын укук ээлери болуп саналган юридикалык жактар стандарттар тизмегине киргизилген изилдөөлөрдүн (сыноолордун) жана өлчөөлөрдүн методикаларынын тексттерин, ошондой эле аларга киргизилген өзгөртүүлөрдүн тексттерин Бирликтин расмий сайтына андан ары жайгаштыруу үчүн Комиссияга берүү максатында мүчө мамлекеттин резиденттери болуп эсептелген стандартташтыруу боюнча ыйгарым укуктуу органына өз убагында акысыз негизде беришет.

Стандарттар тизмегине киргизилген изилдөөлөрдүн (сыноолордун) жана өлчөөлөрдүн тиешелүү методикаларын бекиткен мүчө мамлекеттердин ыйгарым укуктуу органдары мындай методикалардын тексттерин Бирликтин расмий сайтына андан ары жайгаштыруу максатында Комиссияга жиберишет.

Комиссиянын тапшырыгы боюнча иштелип чыккан изилдөөлөрдүн (сыноолордун) жана өлчөөлөрдүн методикаларын стандарттар тизмегине киргизүүдө колдонуу мүмкүнчүлүгү Комиссия тарабынан мындай методикалардын тексттерин Бирликтин расмий сайтына жайгаштыруу жолу менен камсыз кылынат.

22. Стандарттар тизмегине өзгөртүүлөрдү киргизүү боюнча сунуштар иштеп чыгуучулар, мүчө мамлекеттердин техникалык регламенттерди иштеп чыгууга катышкан ыйгарым укуктуу органдары же мүчө мамлекеттердин башка кызыкдар ыйгарым укуктуу органдары тарабынан аларды кароо жана Комиссияга жиберүү үчүн мүчө мамлекеттердин стандартташтыруу боюнча ыйгарым укуктуу органдарына берилет.

Стандарттар тизмегине өзгөртүүлөрдү киргизүү боюнча сунуштар мүчө мамлекеттердин мыйзамдарына ылайык жүргүзүлгөн мониторингдин төмөндөгүдөй натыйжалары боюнча даярдалат: 

тиешелүү стандарттарды колдонуу, жаңыртуу жана жокко чыгаруу; 

мамлекеттер аралык стандарттарды, анын ичинде Комиссия тарабынан бекитилүүчү мамлекеттер аралык стандарттарды иштеп чыгуу боюнча программада каралган стандарттарды кабыл алуу; 

мүчө мамлекеттердин мыйзамдарына ылайык изилдөөлөрдүн (сыноолордун) жана өлчөөлөрдүн методикаларын бекитүү;

мүчө мамлекеттердин мыйзамдарына ылайык аттестацияланган (валидацияланган) жана бекитилген өлчөө усулдары жөнүндө маалымдарды мүчө мамлекеттердин өлчөө бирдейлигин камсыз кылуу боюнча маалыматтык фонддорго (реестрлерге, каталогдорго) киргизүү; 
кабыл алынган техникалык регламентти колдонуу.

Техникалык регламентке өзгөртүүлөрдү киргизүү менен байланышкан стандарттар тизмегине өзгөртүүлөрдү киргизүү техникалык регламенттерди иштеп чыгуу тартибине ылайык жүзөгө ашырылат. 

Ошондой эле стандарттар тизмегине өзгөртүүлөрдү киргизүү күчүнө кирген техникалык регламенттердин илимий-техникалык деңгээлин мезгил-мезгили менен милдеттүү баалоонун натыйжалары боюнча стандарттар тизмегине өзгөртүүлөрдү киргизүү боюнча сунуштардын жана аларга карата стандарттар тизмегинин негизинде ишке ашырылат.

23. Техникалык регламенттин талаптарын аткаруу жана техникалык жөнгө салуу объекттеринин шайкештигин баалоону жүзөгө ашыруу максатында тизмектерге киргизилген мамлекеттер аралык стандарттардын, ошондой эле мүчө мамлекеттердин улуттук (мамлекеттик) стандарттарын же изилдөөлөрдүн (сыноолордун) жана өлчөөлөрдүн методикаларын колдонуу стандарттар тизмегинде көрсөтүлгөн аларды колдонуу аяктаган датадан кийинки күндөн тартып же Комиссиянын Коллегиясынын стандарттар тизмегинен мындай стандарттарды жана методикаларды алып салуу жөнүндө чечими күчүнө кирген датадан тартып мүчө мамлекеттердин аймактарында алардын мыйзамдарына ылайык токтотулат.

24. Ушул Тартиптин 22-пунктунда көрсөтүлгөн сунуштар, ошондой эле Комиссиянын Коллегиясынын стандарттар тизмегине өзгөртүүлөрдү киргизүү жөнүндө чечиминин долбоорун (же сунушталган өзгөртүүлөрдү эске алуу менен стандарттар тизмегинин редакциясынын долбоорун, эгерде өзгөртүүлөр стандарттар тизмегинин колдонуудагы редакциясындагы позициялардын жалпы санынан 20 пайыздан ашык позицияга киргизилсе (мындан ары ‒ стандарттар тизмегинин актуалдаштырылган редакциясы)) № 3 тиркемеге ылайык форма боюнча ушул Тартиптин 18-пунктунда каралган түшүндүрмө катты тиркөө менен түзүлөт жана Комиссияга зарылдыгына жараша, ошондой эле Комиссиянын суроо-талабы боюнча жөнөтүлөт.

25. Стандарттар тизмегине же стандарттар тизмегинин актуалдаштырылган редакциясынын долбооруна карата түшүндүрмө катта ушул Тартиптин 18-пунктунда каралган маалыматтардан тышкары, стандарттар тизмегине өзгөртүүлөрдүн долбооруна иштелип чыккан жана киргизилген мамлекеттер аралык стандарттар же мамлекеттер аралык стандарттарды иштеп чыгуу боюнча программага ылайык стандарттар тизмегинин актуалдаштырылган редакциясынын долбоору жөнүндө маалымдар көрсөтүлөт.

Комиссиянын Коллегиясынын стандарттар тизмегине өзгөртүүлөрдү киргизүү жөнүндө чечиминин долбоору стандарттар тизмегине өзгөртүүлөрдү ишке киргизүү жөнүндө жоболорду же стандарттар тизмектеринин актуалдаштырылган редакциясын жана (же) өткөөл жоболорду (зарыл болсо) камтышы мүмкүн.

26. Эгерде мүчө мамлекеттердин улуттук (мамлекеттик) стандарттарынын же изилдөө (сыноо) жана өлчөө усулдарынын ордуна стандарттар тизмегине мамлекеттер аралык стандарттар киргизилсе, мындай улуттук (мамлекеттик) стандарттар же методикалар өткөөл мезгил аяктагандан кийин стандарттар тизмегинен чыгарылат.

Эгерде стандарттар тизмегине кабыл алынган мамлекеттер аралык стандарттар же стандарттар тизмегине мурда киргизилген жаңыланган мамлекеттер аралык стандарттар киргизилсе, аларды колдонуу максатында өткөөл мезгил зарыл болсо, анын ичинде алмаштырылган, ошондой эле аларды алмаштыруучу стандарттар колдонулушу мүмкүн болсо, аларды колдонуу мөөнөттөрү жөнүндө тиешелүү маалымат стандарттар тизмегинин актуалдаштырылган редакциясында келтирилет.

Эгерде изилдөөлөрдүн (сыноолордун) жана өлчөөлөрдүн методикаларынын ордуна стандарттар тизмегине аларды колдонуу максатында өткөөл мезгилдин зарылдыгы менен кабыл алынган мамлекеттер аралык стандарттар киргизилсе, анын ичинде изилдөөлөрдүн (сыноолордун) жана өлчөөлөрдүн алмаштырылган методикалары да, аларды алмаштыруучу стандарттар да колдонулушу мүмкүн, аларды колдонуу мөөнөттөрү жөнүндө тиешелүү маалымат стандарттар тизмегине өзгөртүүлөрдүн долбоорунда же стандарттар тизмегинин актуалдаштырылган редакциясынын долбоорунда келтирилет.

Мүчө мамлекеттер стандарттар тизмегине киргизилүүчү мамлекеттер аралык стандарттарды бир мезгилде колдонууга киргизүүнү камсыз кылуу үчүн бардык зарыл чараларды көрүшөт.

27. Комиссия мүчө мамлекеттин стандартташтыруу боюнча ыйгарым укуктуу органынан (мындан ары – өзгөртүүлөрдүн долбоорун иштеп чыгуучу) ушул Тартиптин 24-пунктунда көрсөтүлгөн документтердин долбоорлорун (мындан ары ‒ документтердин долбоорлору) келип түшкөндө аларды мүчө мамлекеттердин ыйгарым укуктуу органдары менен болгон кеңешмеде кароону камсыз кылат, анын натыйжалары боюнча документтердин долбоорлорун ачык талкуулоо максатында Бирликтин расмий сайтына жайгаштырат. Документтердин долбоорлорун ачык талкуулоо мөөнөтү 30 календардык күндөн кем эмес.

28. Комиссия документтердин долбоорлору Бирликтин расмий сайтына жайгаштырылган датадан тартып 5 жумушчу күндөн кечиктирбестен алардын жайгаштырылгандыгы жөнүндө (толук электрондук даректерин (гипершилтемелерин), ошондой эле мүчө мамлекеттердин Өкмөтүнө, мүчө мамлекеттердин стандартташтыруу боюнча ыйгарым укуктуу органдарына жана төмөнкү жактарга стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоорун ачык талкуулоонун башталышы жана аяктоонун пландаштырылган күнү жөнүндө маалымдайт:

а) ар бир мүчө мамлекеттин бизнес-коомчулугунун координаторлоруна; 

б) мүчө мамлекеттердин бизнес-коомдоштуктарынын, илимий жана коомдук уюмдарынын өкүлдөрүнө, Консультативдик комитеттин курамына киргизилген башка көз карандысыз эксперттерге; 

в) стандарттар тизмегине өзгөртүүлөрдүн долбоорун же стандарттар тизмегинин актуалдаштырылган редакциясынын долбоорун талкуулоого тартуу максатка ылайыктуу башка кызыкдар жактарга.

29. Документтердин долбоорлору боюнча сын-пикирлер жана сунуштар (пикирлер) (мындан ары – сын-пикирлер жана сунуштар (пикирлер)) Комиссияга мүчө мамлекеттердин жана үчүнчү мамлекеттердин кызыкдар жактары тарабынан Комиссиянын Коллегиясынын стандарттар тизмегине өзгөртүүлөрдү киргизүү жөнүндө чечиминин долбоорун ачык талкуулоону аяктоо пландаштырылган датадан кечиктирбестен берилиши мүмкүн.

30. Комиссия өз убагында келип түшкөн сын-пикирлерди жана сунуштарды (пикирлерди) Бирликтин расмий сайтына алардын келип түшкөнүнө жараша, бирок стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоорун ачык талкуулоо аяктаган датадан тартып 10 жумушчу күндөн кечиктирбестен жайгаштырат.

Сын-пикирлер жана сунуштар (пикирлер) алардын келип түшкөнүнө жараша, бирок стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоорун коомдук талкуулоо аяктаган датадан тартып 10 жумушчу күндөн кечиктирбестен Комиссия тарабынан № 4 тиркемеге ылайык форма боюнча сын-пикирлердин жана сунуштардын (пикирлердин) жыйынды таблицасын (мындан ары – жыйынды таблица) даярдоо үчүн өзгөртүүлөрдүн долбоорун иштеп чыгуучуга жиберилет. 
31. Эгерде ачык талкуулоо мезгилинде Комиссияга сын-пикирлер жана сунуштар (пикирлер) түшпөсө, Комиссия ачык талкуулоо аяктаган датадан тартып 10 жумушчу күндөн кечиктирбестен Бирликтин расмий сайтына тиешелүү маалыматты жайгаштырат.

Комиссияга ачык талкуулоо мезгилинде сын-пикирлер жана сунуштар (пикирлер) келип түшкөн учурда өзгөртүүлөрдүн долбоорун иштеп чыгуучу ачык талкуулоо аяктаган датадан тартып 30 календардык күндүн ичинде Комиссия, мүчө мамлекеттердин стандартташтыруу боюнча ыйгарым укуктуу органдары жана жумушчу топ менен бирдикте (зарыл учурда) ар бир сын-пикир (сунуш, пикир) боюнча четке кагууну оңдоо же негиздөө жөнүндө маалыматты көрсөтүү менен жыйынды таблицаны түзөт жана аны Комиссияга жиберет.

32. Комиссия жыйынды таблицаны ал Комиссияга келип түшкөн датадан тартып 5 жумушчу күндүн ичинде Бирликтин расмий сайтына жайгаштырат.
33. Өзгөртүүлөрдүн долбоорун иштеп чыгуучу жыйынды таблица Бирликтин расмий сайтына жайгаштырылган датадан тартып 20 календардык күндүн ичинде документтердин долбоорлорун толуктап иштеп чыгат жана аларды мүчө мамлекеттин өлчөө бирдейлигин камсыз кылуу жаатындагы ыйгарым укуктуу мамлекеттик бийлик органына же техникалык регламенттин долбооруна метрологиялык экспертиза жүргүзүү тартибине ылайык метрологиялык экспертиза жүргүзүү үчүн же метрологиялык экспертиза талап кылынбагандыгы жөнүндө корутунду даярдоо үчүн өз мамлекетинин мыйзамдарына ылайык мүчө мамлекеттин метрологиялык экспертиза жүргүзүүгө ыйгарым укуктуу (нотификацияланган) юридикалык жагына жөнөтөт.

Стандарттар тизмегинин актуалдаштырылган редакциясынын долбооруна метрологиялык экспертиза мамлекеттер аралык стандарттарга, ошондой эле мүчө мамлекеттердин улуттук (мамлекеттик) стандарттарына же стандарттар тизмегине биринчи жолу киргизилүүчү изилдөөлөрдүн (сыноолордун) жана өлчөөлөрдүн методикаларына карата гана жүргүзүлөт. 

Өзгөртүүлөр долбоорун иштеп чыгуучу стандарттар тизмегине же стандарттар тизмегинин актуалдаштырылган редакциясынын долбооруна метрологиялык экспертиза жүргүзүүнүн натыйжалары боюнча корутунду же метрологиялык экспертиза талап кылынбагандыгы жөнүндө корутунду келип түшкөн датадан тартып 20 календардык күндүн ичинде документтердин долбоорлорун толуктап иштеп чыгат (зарыл болсо) жана аларды метрологиялык экспертиза жүргүзүүнүн натыйжалары боюнча корутунду же метрологиялык экспертиза талап кылынбайт деген корутунду менен бирге Комиссияга жөнөтөт.

Эгерде стандарттар тизмегине өзгөртүүлөрдүн долбооруна же стандарттар тизмегинин актуалдаштырылган редакциясынын долбооруна мамлекеттер аралык стандарттарды иштеп чыгуу боюнча программага ылайык иштелип чыккан же жаңыртылган мамлекеттер аралык стандарттар гана киргизилсе, метрологиялык экспертиза жүргүзүлбөйт жана өзгөртүүлөрдүн долбоорун иштеп чыгуучу Комиссияга документтердин долбоорлорун жиберет.

Стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоорунун жөнгө салуучу таасирин баалоо техникалык регламенттерди иштеп чыгуу тартибине ылайык жүргүзүлөт.

34. Комиссия жеткире иштеп чыгуунун жыйынтыгы боюнча берилген документтердин долбоорлорун, ошондой эле жөнгө салуучу таасирди баалоо жөнүндө корутундуну жана жыйынды таблицаны (бар болсо) Консультативдик комитеттин жакынкы жыйынында карайт.

Консультативдик комитеттин кароосунун жыйынтыгы боюнча Комиссиянын Коллегиясында кароо үчүн стандарттар тизмегине өзгөртүүлөрдү киргизүү жөнүндө ал протокол менен таризделе турган Комиссиянын Коллегиясынын чечиминин долбоорун берүү мүмкүнчүлүгү жөнүндө чечим кабыл алынат (анын ичинде документтердин долбоорлорун толуктап иштеп чыгуу шартында). 
Консультативдик комитеттин жыйынынын жыйынтыгы боюнча документтердин долбоорлорун жеткире иштеп чыгуу Комиссия тарабынан өзгөртүүлөрдүн долбоорун иштеп чыгуучу, мүчө мамлекеттердин стандартташтыруу боюнча ыйгарым укуктуу органдары жана жумушчу топ (зарыл болсо) менен биргеликте 10 жумушчу күндүн ичинде ишке ашырылат.

35. Ыйгарым укуктарына техникалык жөнгө салуу маселелери кирген Комиссиянын Коллегиясынын мүчөсү Комиссиянын Коллегиясынын кароосу үчүн ушул Тартиптин № 2 тиркемесине ылайык документтердин топтомун даярдоону камсыз кылат.

36. Комиссия ачык талкуулоо жол-жоболорун өткөрбөстөн жана Консультативдик комитеттин жыйынында каралбастан, Комиссия менен өз ара аракеттенүүгө ыйгарым укук берилген мүчө мамлекеттердин мамлекеттик бийлик органдарынын сунуштарынын негизинде стандарттар тизмегин өзгөртүү боюнча сунуштарды төмөнкү учурларда даярдоого укуктуу:

а) ушул Тартиптин 22-пунктунда көрсөтүлгөн мониторингдин жүрүшүндө, анын ичинде стандарттар жокко чыгарылгандыгына же алардын техникалык регламенттин талаптарына олуттуу ылайык келбегендиги аныкталгандыгына байланыштуу стандарттар тизмегине ыкчам өзгөртүүлөрдү киргизүү зарылдыгы табылган учурда. Аталган сунуштар Комиссияга метрологиялык экспертизанын стандарттарынын жана натыйжаларынын тизмегине өзгөртүүлөрдү ыкчам киргизүү зарылчылыгынын негиздемесин тиркөө менен берилет;

б) стандарттар тизмегине мамлекеттер аралык стандарттарды иштеп чыгуу боюнча программага ылайык иштелип чыккан же жаңыртылган мамлекеттер аралык стандарттарды гана киргизүүдө. 

Эскертүү.  Ушул форма төмөнкү тартипте толтурулат:

а) 2-графада стандарттын талаптарын аткаруу аркылуу шайкештиги камсыз кылынышы мүмкүн болгон техникалык регламенттин түзүмдүк элементи (абзацы, пунктчасы, пункту, беренеси, тиркемеси) же техникалык регламенттин объектиси же объекттердин тобу көрсөтүлөт. Зарыл учурда аларга шайкештиги стандарттардын талаптарын аткаруу аркылуу камсыз кылынышы мүмкүн болуп саналган техникалык регламенттин мындай объектисине же техникалык жөнгө салуу объекттеринин тобуна карата талаптарды белгилеген техникалык регламенттин түзүмдүк элементтери (абзацтар, пунктчалар, пункттар, тиркемелер) көрсөтүлүшү мүмкүн;

б) эгерде техникалык регламенттин талаптарын сактоо бүтүндөй стандартты эмес, ушул стандарттын айрым бөлүмдөрүн (пункттарын, пунктчаларын) колдонуу менен камсыздала турган болсо, 3-графада стандарттын белгилениши жана аталышы же бөлүмдөрдүн (пункттардын, пунктчалардын) белгилениши жана стандарттын аталышы көрсөтүлөт, мында стандарттарды санап чыгуу төмөнкүдөй ыкмалардын бири менен жүзөгө ашырылышы мүмкүн:

техникалык регламенттин ар бир элементи үчүн стандарттардын, бул стандарттардын айрым бөлүмдөрүнүн (пункттарынын, пунктчаларынын) аталыштары аларды киргизүүнүн белгиленген артыкчылыктуулугу тартибинде жайгаштырылат, ал эми техникалык регламенттин бир элементи үчүн бирдей артыкчылыкка ээ болгон стандарттардын бир нече стандарттары, өзүнчө бөлүмдөрү (пункттары, пунктчалары) киргизилген учурда алар каттоо номерлеринин өсүшү боюнча жайгаштырылат;

эгерде техникалык регламенттин талаптарын сактоо аларды киргизүүнүн белгиленген артыкчылыктуулугунун тартибинде жалпысынан стандартты эмес, ушул стандарттын айрым бөлүмдөрүн (пункттарын, пунктчаларын) колдонуу менен камсыз кылынышы мүмкүн болсо, эгерде 2-графада объект же техникалык регламенттин техникалык жөнгө салуу объекттеринин тобу көрсөтүлсө, мындай объекттердин ар бири же объекттердин тобу үчүн 3-графада стандарттын белгилениши жана аталышы же бөлүмдөрдүн (пункттардын, пунктчалардын) белгилениши жана стандарттын аталышы көрсөтүлөт, ал эми объекттердин бири же объекттердин тобу үчүн бир нече стандарттар, бирдей артыкчылыкка ээ болгон стандарттардын өзүнчө бөлүмдөрү (пункттары, пунктчалары) киргизилген учурда алар каттоо номерлеринин өсүшү боюнча жайгаштырылат;

мүчө мамлекеттердин мамлекеттер аралык жана (же) улуттук (мамлекеттик) стандарттарынын белгилеринин каттоо номерлеринин өсүү тартибинде (эл аралык же региондук стандарттардын негизинде иштелип чыккан стандарттар үчүн – эл аралык же региондук стандарттардын белгилеринин каттоо номерлеринин өсүү тартибинде).

Эл аралык же региондук стандарттардын негизинде кабыл алынган жана тиешелүү эл аралык же региондук стандарттарга окшош мүчө мамлекеттердин улуттук (мамлекеттик) стандарттары каттоо номерлеринин (бир блок менен) жогорулашын эске албастан жайгашылышы мүмкүн;

в) 4-графада зарыл болгон учурда алмаштыруучу стандарт кабыл алынган стандарттын белгилениши жана аталышы жана зарыл болгон учурда алмаштырылган стандартты колдонуу аяктаган дата (санариптик ыкма менен: күн ‒ эки араб цифрасы менен, ай ‒ эки араб цифрасы менен, жыл ‒ төрт араб цифрасы менен), кабыл алынган алмаштыруучу стандарттын белгилениши жана аталышы көрсөтүлөт.

Зарыл болгон учурда алмаштырылган стандарт сыяктуу эле, аны алмаштыруучу кабыл алынган стандарт да колдонулушу мүмкүн болгон өткөөл мезгилди белгилөө жөнүндө маалымат көрсөтүлөт.

(2-форма)

Евразия экономикалык бирлигинин техникалык регламентинин талаптарын колдонуу жана аткаруу жана техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын 

ТИЗМЕГИ

	№ к/б
	Техникалык регламенттин түзүмдүк элементи же техникалык жөнгө салуу объектиси 
	Изилдөөлөрдүн (сыноолордун) жана өлчөөлөрдүн стандартынын, методикасынын белгилениши жана аталышы 

Эскертүү.  Ушул форма төмөнкү тартипте толтурулат:

а) 2-графада изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде стандартта (изилдөөлөрдүн (сыноолордун) жана өлчөөлөрдүн методикасында) белгиленген үлгүлөрдү тандоо эрежелерин колдонуу аркылуу ырасталышы мүмкүн болгон техникалык регламенттин же болбосо объектисинин түзүмдүк элементи (абзацы, пунктчасы, пункту, беренеси, тиркемеси) же болбосо техникалык регламенттин техникалык жөнгө салуу объекттеринин тобу көрсөтүлөт. Зарыл болгон учурда алардын шайкештиги изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде стандартта (изилдөөлөрдүн (сыноолордун) жана өлчөөлөрдүн методикасында) белгиленген үлгүлөрдү тандап алуу эрежелерин колдонуу аркылуу ырасталышы мүмкүн болгон мындай объектиге же объекттердин тобуна карата талаптарды белгилөөчү техникалык регламенттин түзүмдүк элементтери (абзацтары, пунктчалары, пункттары, беренелери, тиркемелери) көрсөтүлүшү мүмкүн;

б) 3-графада, эгерде техникалык жөнгө салуу объекттеринин техникалык регламенттин талаптарына шайкештигин баалоону жүзөгө ашыруу үчүн жалпысынан стандарт (методика) эмес, ушул стандарттын (методиканын) айрым бөлүмдөрү (пункттары, пунктчалары) колдонулушу керек болсо, ошондой эле Евразия экономикалык бирлигине мүчө мамлекеттин мыйзамдарына ылайык аттестацияланган (валидацияланган) жана бекитилген изилдөөлөрдүн (сыноолордун) жана өлчөөлөрдүн методикаларын аттестациялоо (валидациялоо) жөнүндө күбөлүктөр жөнүндө маалымат колдонулушу керек болсо изилдөөлөрдүн (сыноолордун) жана өлчөөлөрдүн стандартынын, методикасынын белгилениши жана аталышы, бөлүмдөрдүн (пункттардын, пунктчалардын) белгилери жана изилдөөлөрдүн (сыноолордун) жана өлчөөлөрдүн стандарттарынын же методикасынын аталышы көрсөтүлөт, мында стандарттарды саноо төмөнкү ыкмалардын бири менен жүзөгө ашырылышы мүмкүн:

техникалык регламенттин ар бир элементи үчүн стандарттардын, бул стандарттардын айрым бөлүмдөрүнүн (пункттарынын, пунктчаларынын) аталыштары аларды киргизүүнүн белгиленген артыкчылыктуулугу тартибинде жайгаштырылат, ал эми техникалык регламенттин бир элементи үчүн бирдей артыкчылыкка ээ болгон стандарттардын бир нече стандарттары, өзүнчө бөлүмдөрү (пункттары, пунктчалары) киргизилген учурда алар каттоо номерлеринин өсүшү боюнча жайгаштырылат;

техникалык регламенттин ар бир элементи үчүн стандарттардын, бул стандарттардын айрым бөлүмдөрүнүн (пункттарынын, пунктчаларынын) аталыштары аларды киргизүүнүн белгиленген артыкчылыктуулугу тартибинде жайгаштырылат, ал эми техникалык регламенттин бир элементи үчүн бирдей артыкчылыкка ээ болгон стандарттардын бир нече стандарттары, өзүнчө бөлүмдөрү (пункттары, пунктчалары) киргизилген учурда алар каттоо номерлеринин өсүшү боюнча жайгаштырылат;

мүчө мамлекеттердин мамлекеттер аралык жана (же) улуттук (мамлекеттик) стандарттарынын белгилеринин каттоо номерлеринин өсүү тартибинде (эл аралык же региондук стандарттардын негизинде иштелип чыккан стандарттар үчүн – эл аралык же региондук стандарттардын белгилеринин каттоо номерлеринин өсүү тартибинде).

Эл аралык же региондук стандарттардын негизинде кабыл алынган жана тиешелүү эл аралык же региондук стандарттарга окшош мүчө мамлекеттердин улуттук (мамлекеттик) стандарттары каттоо номерлеринин (бир блок менен) жогорулашын эске албастан жайгашылышы мүмкүн;

в) 4-графада зарыл болгон учурда алмаштыруучу стандарт кабыл алынган стандарттын белгилениши жана аталышы жана зарыл болгон учурда алмаштырылган стандартты колдонуу аяктаган дата (санариптик ыкма менен: күн ‒ эки араб цифрасы менен, ай ‒ эки араб цифрасы менен, жыл ‒ төрт араб цифрасы менен), кабыл алынган алмаштыруучу стандарттын белгилениши жана аталышы көрсөтүлөт.

Зарыл болгон учурда алмаштырылган стандарт сыяктуу эле, аны алмаштыруучу кабыл алынган стандарт да колдонулушу мүмкүн болгон өткөөл мезгилди белгилөө жөнүндө маалымат көрсөтүлөт.

Эгерде тизмекке изилдөөлөрдүн (сыноолордун) жана өлчөөлөрдүн методу катары аныкталган, эң жогорку тактыкка ээ болгон өлчөө методикасы (методу) киргизилсе, бул маалымат көрсөтүлөт.

	
	№ 2 ТИРКЕМЕ
Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу тартибине


Ыктыярдуу негизде колдонуунун натыйжасында Евразия экономикалык комиссиясынын Коллегиясы тарабынан Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектеринин долбоорлорун, ошондой эле Евразия экономикалык бирлигинин техникалык регламентинин талаптарын колдонуу жана аткаруу жана техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын тизмектеринин долбоорлорун кароо үчүн документтердин
ТИЗМЕГИ

1. Евразия экономикалык комиссиясынын (мындан ары – Комиссия) Коллегиясынын Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмеги жана Евразия экономикалык бирлигинин техникалык регламентинин талаптарын колдонуу жана аткаруу, ошондой эле техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын тизмеги (мындан ары – стандарттардын тизмектери) жөнүндө (стандарттардын тизмектерине өзгөртүүлөрдү киргизүү жөнүндө) чечиминин долбоору.

2. Стандарттар тизмегинин долбоорлору (стандарттар тизмегине өзгөртүүлөрдүн долбоору же стандарттар тизмегинин актуалдаштырылган редакциясынын долбоору).

3. Стандарттар тизмегинин долбоорлоруна (стандарттар тизмегине өзгөртүүлөрдүн долбооруна же стандарттар тизмегинин актуалдаштырылган редакциясынын долбооруна) түшүндүрмө кат.
4. Техникалык регламенттин долбоорун жана стандарттар тизмегинин долбоорлорун ачык талкуулоонун натыйжалары боюнча пикирлердин жыйындысы (стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоору боюнча сын-пикирлердин жана сунуштардын (пикирлердин) жыйынды таблицасы).
5. Комиссия тарабынан бекитилүүчү Техникалык регламенттерди иштеп чыгуу, кабыл алуу, өзгөртүү жана жокко чыгаруу тартибине ылайык (стандарттар тизмегине өзгөртүүлөрдүн долбооруна же стандарттар тизмегинин актуалдаштырылган редакциясынын долбооруна) метрологиялык экспертиза талап кылынбагандыгы жөнүндө корутунду (зарыл болсо). 
6. Жөнгө салуучу таасирди баалоо жөнүндө корутунду (зарыл болсо).

7. Стандарттар тизмегинин долбоорлорунун (стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоорунун) финансылык-экономикалык негиздемеси.

8. Стандарттар тизмегинин долбоорлору (стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоору) боюнча иштин жүрүшү тууралуу маалыматты камтыган маалымкат.

9. Техникалык жөнгө салуу, санитардык, ветеринардык жана фитосанитардык чараларды колдонуу боюнча Консультативдик комитеттин стандарттар тизмегинин долбоорлорун (стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоорун) кароонун жыйынтыктары боюнча материалдар.

10. Стандарттар тизмегин кабыл алуу жөнүндө (стандарттар тизмегине өзгөртүүлөрдү киргизүү жөнүндө) Комиссиянын Коллегиясынын чечиминин долбоорунун Евразия экономикалык бирлигинин укугун түзүүчү эл аралык келишимдерге жана актыларга шайкештиги жөнүндө корутунду.

11. Комиссиянын суроо-талабы боюнча берилген стандарттар тизмегинин долбоорлору (стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоору) боюнча Евразия экономикалык бирлигине мүчө мамлекеттердин позицияларын баяндоо менен документтер (бар болсо).

12. Стандарттар тизмегинин долбоорлору (стандарттар тизмегине өзгөртүүлөрдү киргизүү жөнүндө Комиссиянын Коллегиясынын чечиминин долбоору) боюнча чечим кабыл алуу үчүн мааниси бар башка документтер жана материалдар.
	
	№ 3 ТИРКЕМЕ
Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу тартибине


(форма)

Ыктыярдуу негизде колдонуунун натыйжасында 

Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерине, ошондой эле Евразия экономикалык бирлигинин техникалык регламентинин талаптарын колдонуу жана аткаруу жана техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын тизмектерине өзгөртүүлөрдү киргизүү боюнча 

СУНУШТАР
	№ к/б
	Техникалык регламенттин түзүмдүк элементи же техникалык жөнгө салуу объектиси 
	Алмаштырылуучу же алынып салынуучу стандарттын, изилдөөлөрдүн (сыноолордун) жана өлчөөлөрдүн методикасынын белгилениши жана аталышы
	Изилдөөлөрдүн (сыноолордун) жана өлчөөлөрдүн алмаштыруучу же киргизилүүчү стандартынын, методикасынын белгилениши жана аталышы
	Изилдөөлөрдүн (сыноолордун) жана өлчөөлөрдүн алмаштыруучу же кошулуучу стандартын, методикасын колдонуу башталган датасы
	Эскертүү 

Эскертүү.  Ушул форма төмөнкү тартипте толтурулат:

а) 2-графада же техникалык регламенттин түзүмдүк элементи (абзацы, пунктчасы, пункту, беренеси, тиркемеси) же техникалык регламенттин объектиси же техникалык жөнгө салуу объекттеринин тобу көрсөтүлөт. Зарыл болгон учурда аларга шайкештиги стандарттын (изилдөөнүн (сыноонун) жана өлчөө методикасынын) талаптарын аткаруу аркылуу камсыз кылынышы мүмкүн болгон техникалык регламенттин түзүмдүк элементтери (техникалык регламенттин объекттерине же техникалык жөнгө салуу объекттеринин тобуна карата талаптарды белгилөөчү абзацтар, пунктчалар, пункттар, беренелер, тиркемелер) көрсөтүлүшү мүмкүн;

б) 3-графада алмаштырылуучу же алып салынуучу стандарттын же изилдөөлөрдүн (сыноолордун) жана өлчөөлөрдүн методикасынын бөлүмдөрүнүн (пункттарынын, пунктчаларынын) белгилениши жана аталышы көрсөтүлөт, эгерде техникалык регламенттин талаптарынын сакталышы ушул стандартты (методиканы) толугу менен эмес, анын айрым бөлүмдөрүн (пункттарын, пунктчаларын) колдонуу аркылуу камсыз кылына турган болсо. Мында стандарттарды же изилдөөлөрдүн (сыноолордун) жана өлчөөлөрдүн методикаларын санап көрсөтүү Евразия экономикалык комиссиясынын Кеңешинин 2016-жылдын 18-октябрындагы № 161 чечими менен бекитилген Евразия экономикалык бирлигинин техникалык регламентинин талаптарынын сакталышы ыктыярдуу негизде колдонуунун натыйжасында камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу жана техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын тизмектерин иштеп чыгуу жана кабыл алуу тартибине карата № 1 тиркемеге ылайык стандарттардын тизмектеринин долбоорлорунун формаларына карата эскертүүлөрдө көрсөтүлгөн ыкмалардын бири менен жүзөгө ашырылышы мүмкүн;
в) 5-графада алмаштыруучу же киргизилүүчү стандартты, изилдөөлөрдүн (сыноолордун) жана өлчөөлөрдүн методикасын колдонуунун башталган датасы көрсөтүлөт (санариптик ыкма менен: күн ‒ эки араб цифрасы менен, ай ‒ эки араб цифрасы менен, жыл ‒ төрт араб цифрасы менен);

г) 6-графада изилдөөлөрдүн (сыноолордун) жана өлчөөлөрдүн алмаштырылуучу же алып салынуучу стандартын же методикасын колдонуу аяктаган дата көрсөтүлөт (санариптик ыкма менен: күн ‒ эки араб цифрасы менен, ай ‒ эки араб цифрасы менен, жыл ‒ төрт араб цифрасы менен). Зарыл болгон учурда алмаштырылуучу стандарт (методика), ошондой эле аны алмаштыруучу стандарт колдонулушу мүмкүн болгон өткөөл мезгилди белгилөө жөнүндө маалымат көрсөтүлөт. Өлчөө методикасы (методу) үчүн аны мүчө мамлекеттердин өлчөө бирдейлигин камсыз кылуу боюнча маалыматтык фонддорго (реестрлерге, каталогдорго) киргизүү жөнүндө маалыматтар көрсөтүлөт.

	
	№ 4 ТИРКЕМЕ
Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин, ошондой эле Евразия экономикалык бирлигинин техникалык регламентинин талаптарын колдонуу жана аткаруу, техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмектерин иштеп чыгуу жана кабыл алуу тартибине


(форма)

Ыктыярдуу негизде колдонуунун натыйжасында 

Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмегине, ошондой эле Евразия экономикалык бирлигинин техникалык регламентинин талаптарын колдонуу жана аткаруу жана техникалык жөнгө салуу объекттеринин шайкештигине баалоо жүргүзүү үчүн зарыл болгон изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде үлгүлөрдү тандоо эрежелерин камтыган эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн методикаларынын тизмегине өзгөртүүлөрдү киргизүү жөнүндө Евразия экономикалык комиссиясынын Коллегиясынын чечиминин долбоору боюнча сын-пикирлердин жана сунуштардын (пикирлердин) 
ЖЫЙЫНДЫ ТАБЛИЦАСЫ
	№ к/б
	Стандарттар тизмегине өзгөртүүлөрдүн долбоорундагы же стандарттар тизмегинин актуалдаштырылган редакциясынын долбоорундагы позициянын номери
	Сын-пикир, сунуш (пикир) берген уюмдун аталышы, каттын датасы жана номери
	Эскертүү, сунуш (пикир)
	Өзгөртүүлөрдү иштеп чыгууга ыйгарым укуктуу органдын корутундусу

	I. Ыктыярдуу негизде колдонуунун натыйжасында Евразия экономикалык бирлигинин техникалык регламентинин талаптарынын сакталышы камсыз кылынуучу эл аралык жана региондук (мамлекеттер аралык) стандарттардын, ал эми алар жок болгон учурда – улуттук (мамлекеттик) стандарттардын тизмеги

	II. Эл аралык жана региондук (мамлекеттер аралык) стандарттардын, ал эми алар жок болгон учурда – Евразия экономикалык бирлигине мүчө мамлекеттердин улуттук (мамлекеттик) стандарттарынын, ошондой эле изилдөөлөрдүн (сыноолордун) жана өлчөөлөрдүн эрежелерин жана методдорун, анын ичинде Евразия экономикалык бирлигинин техникалык регламентинин талаптарын колдонуу жана аткаруу жана техникалык жөнгө салуу объекттеринин шайкештигин баалоону жүзөгө ашыруу үчүн зарыл болгон үлгүлөрдү тандап алуу эрежелерин камтыган изилдөөлөрдүн (сыноолордун) жана өлчөөлөрдүн методикаларынын тизмеги

